CELEX: 32018D0835
Language: da
Date: 2018-06-04 00:00:00
Title: Kommissionens gennemførelsesafgørelse (EU) 2018/835 af 4. juni 2018 om visse beskyttelsesforanstaltninger over for afrikansk svinepest i Ungarn (meddelt under nummer C(2018) 3319) (EØS-relevant tekst.)

6.6.2018   
            
            
               DA
            
            
               Den Europæiske Unions Tidende
            
            
               L 140/104
            
         KOMMISSIONENS GENNEMFØRELSESAFGØRELSE (EU) 2018/835
   af 4. juni 2018
   om visse beskyttelsesforanstaltninger over for afrikansk svinepest i Ungarn
   
      
         (meddelt under nummer C(2018) 3319)
      
   
   (Kun den ungarske version er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Afrikansk svinepest er en infektiøs virussygdom, der rammer populationer af tamsvin og vildtlevende svin og kan have alvorlige konsekvenser for svineproduktionens rentabilitet, og som forårsager forstyrrelser i samhandelen i Unionen og eksporten til tredjelande.
            
         
               (2)
            
            
               Ved et tilfælde af afrikansk svinepest hos vildtlevende svin er der risiko for, at sygdomsagensen spreder sig til andre populationer af vildtlevende svin og til svinebedrifter. Den kan således sprede sig fra én medlemsstat til en anden medlemsstat og til tredjelande via handel med levende svin eller produkter fremstillet heraf.
            
         
               (3)
            
            
               Der er ved Rådets direktiv 2002/60/EF (3) fastsat minimumsforanstaltninger, der skal gennemføres i Unionen til bekæmpelse af afrikansk svinepest. Navnlig skal der i overensstemmelse med artikel 15 i direktiv 2002/60/EF træffes visse foranstaltninger efter bekræftelse af et eller flere tilfælde af afrikansk svinepest hos vildtlevende svin.
            
         
               (4)
            
            
               Ungarn har underrettet Kommissionen om den aktuelle situation med hensyn til afrikansk svinepest i landet og har i henhold til artikel 15 i direktiv 2002/60/EF afgrænset et inficeret område, hvori de i samme direktivs artikel 15 omhandlede foranstaltninger anvendes.
            
         
               (5)
            
            
               Kommissionens gennemførelsesafgørelse (EU) 2018/663 (4) blev vedtaget som svar på denne situation.
            
         
               (6)
            
            
               For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt at identificere det område i Ungarn, der er afgrænset som inficeret område i forbindelse med afrikansk svinepest, på EU-plan i samarbejde med denne medlemsstat.
            
         
               (7)
            
            
               Det inficerede område i Ungarn bør derfor opføres på listen i bilaget til nærværende afgørelse, og varigheden af regionaliseringen bør fastsættes. Nærværende afgørelse bør ophæve og erstatte gennemførelsesafgørelse (EU) 2018/663.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Ungarn sikrer, at det inficerede område, som Ungarn har afgrænset, og hvori foranstaltningerne i artikel 15 i direktiv 2002/60/EF anvendes, som minimum omfatter de områder, der er opført i bilaget til denne afgørelse.
   Artikel 2
   Gennemførelsesafgørelse (EU) 2018/663 ophæves.
   Artikel 3
   Denne afgørelse anvendes indtil den 30. juni 2018.
   Artikel 4
   Denne afgørelse er rettet til Ungarn.
   
      Udfærdiget i Bruxelles, den 4. juni 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (EFT L 192 af 20.7.2002, s. 27).
   
      (4)  Kommissionens gennemførelsesafgørelse (EU) 2018/663 af 27. april 2018 om visse midlertidige beskyttelsesforanstaltninger over for afrikansk svinepest i Ungarn (EUT L 110 af 30.4.2018, s. 136).
   
      BILAG
      
                  Områder afgrænset som inficeret område i Ungarn, jf. artikel 1
               
               
                  Anvendelsen ophører (dato)
               
            
                  Territory of the county of Heves located north of the motorway E 71
               
               
                  30. juni 2018